CELEX: 62018TN0539
Language: sk
Date: 2018-09-15 00:00:00
Title: Vec T-539/18: Žaloba podaná 15. septembra 2018 – Ayuntamiento de Quart de Poblet/Komisia

26.11.2018   
            
            
               SK
            
            
               Úradný vestník Európskej únie
            
            
               C 427/82
            
         
      Žaloba podaná 15. septembra 2018 – Ayuntamiento de Quart de Poblet/Komisia
      (Vec T-539/18)
      (2018/C 427/109)
      Jazyk konania: španielčina
      
         Účastníci konania
      
      
         Žalobkyňa: Ayuntamiento de Quart de Poblet (Quart de Poblet, Španielsko) (v zastúpení: B. Sanchis Piqueras, J. Rodríguez Pellitero, advokáti)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  pripustil žalobu a určil, že je opodstatnená;
               
            uznal a určil, že:
      
                  —
               
               
                  žalobkyňa riadne plnila svoje zmluvné povinnosti, ktoré jej vyplývali zo zmlúv;
               
            
                  —
               
               
                  má preto nárok na financovanie priznané na ich základe;
               
            
                  —
               
               
                  požiadavky Európskej komisii na vrátenie určitých súm na projekt Diego a na projekt SEED sú nedôvodné a neoprávnené;
               
            
                  —
               
               
                  zrušil oznámenia o dlhu alebo v každom prípade určil, že oznámenia o dlhu sú protiprávne;
               
            
                  —
               
               
                  uložil Európskej komisii povinnosť vrátiť žalobkyni vymáhané sumy, ktoré táto žalobkyňa zaplatila;
               
            
                  —
               
               
                  subsidiárne, uznal podľa svojho uváženia časť súm vymáhaných Európskou komisiou za spôsobilé na financovanie alebo na dotáciu;
               
            
                  —
               
               
                  v každom prípade uložil Európskej komisii povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza tri žalobné dôvody.
      
                  1.
               
               
                  Prvý žalobný dôvod založený na nesprávnej kvalifikácii nákladov zo strany Európskej komisie.
                  
                              —
                           
                           
                              Žalobkyňa namieta, že klasifikácia nákladov ako priamej alebo nepriamej a/alebo ako nákladov, ktoré nemožno pripísať, vykonaná Európskou komisiou na základe správy jej audítorov, v dôsledku čoho sa od žalobkyne vymáhalo vrátenie získaných dotácií na vykonávanie projektov DIEGO a SEED, je vzhľadom na nedodržanie ustanovení zmlúv nesprávna.
                           
                        
            
                  2.
               
               
                  Druhý žalobný dôvod založený na nesprávnom vyčíslení nákladov Európskou komisiou.
                  
                              —
                           
                           
                              Žalobkyňa namieta, že uvedené vyčíslenie je vzhľadom na nedodržanie príslušných ustanovení zmlúv nesprávne.
                           
                        
            
                  3.
               
               
                  Tretí žalobný dôvod založený na nesplnení zmluvných povinností, ktoré možno pripísať Európskej komisii.
                  
                              —
                           
                           
                              Žalobkyňa tvrdí, že Komisia tým, že nesprávne klasifikovala a nesprávne vyčíslila vyúčtované náklady nesplnila a neplní zmluvy, a to napriek tvrdeniam a dôkazom predloženým v rámci kontradiktórneho konania, čo preukazuje nedostatok dobrej viery.